बर’ बिथांआ बुंबावो, “मोनसे हारिखौ नोजोर होनानै बेरेखायै नांबाय थानाया मोजां आखुथाय दिन्थिया, बर’फोरा जारिमिनारि आरो संबिजिरनि मोन्थायखौ लानानै सरकारनि खाथिआव दाबि खालामबोगासिनो दं आरो बेनि थाखाय सोमावसारनाया भारत संमबिजिरनि मोन्थाय बादियै सोलिबाय थागोन, भारत संबिजिरनि 2थि आरो 3थि दफायाव लिरनानै दोनजानाया थागिबि ट्रायबेल सुबुंफोरनि मोन्थाय जाय मोन्थायनि गेजेरजों आलादा राज्यो सोरजिनो हानाय गोहोआ दं”। “बर’फोरा रावनिबो हारिजों बेरेखा नङा, नाथाय सोरबा मोनसे हारिआ गुबुन मोनसे हारिनि बेरेखा खालामोब्ला बेखौ माब्लाबाबो गनायनानै लाया” होन्ना बिथां प्रमद बर’आ बुंबावो।